Lav et referat af nedenstående tekst:

Tekst:
Tidligt torsdag morgen er Simone Böhme, der spiller på kvindelandsholdet i håndbold kørt til Hjørring for at få den rigtige lægehjælp. Og det er på trods af, at hun til daglig spiller i en ungarsk klub. Dansk Håndbold Forbund har nemlig lavet en aftale med Regionshospital Nordjyllands nye Sportsmedicinske Center, så topatleterne fra landsholdet og ungdomslandsholdet kan få behandling for deres skader på centeret i Hjørring. - Uanset om jeg skulle til Hjørring eller København for at få så god behandling, havde jeg gjort det, siger hun og uddyber: - Det er jo min karriere; mine fødder og akillessene. Det er klart, at det skal fungere så godt som muligt, så jeg kører gerne mange kilometer for at få den bedste behandling, siger hun. Fire eksperter samlet under et tag Hun er i dag blevet behandlet i sin akillessene, som har siddet fast. - Jeg kan allerede sige, at jeg fik den første behandling i det ene ben tirsdag, og har nu fået anden behandling i det andet ben. Og har allerede mærket god forskel. Så jeg glæder mig til at se, hvordan det bliver fremadrettet, siger hun. At eliteidrætsfolk vil tage turen til Nordjylland, skyldes den lægefaglige ekspertise, der nu er samlet i Hjørring. På centret finder man nemlig blandt andet speciallæge i ortopædkirurgi Morten Storgaard, som er holdlæge for de danske herre- og damehåndboldlandshold, læge for Team Danmark gennem 10 år og som har været med i Olympiske Lege. - Det man kan få i hjørring, det er, at man har samlet fire dygtige idrætsmedicinere, som er her til daglig, og som arbejder sammen og som udvikler nye ting, og det er meget erfarne folk, forklarer han. Selv er han kommet fra København for at være en del af det sportsmedicinske center. Men om lidt går turen igen væk fra Hjørring - for han skal med håndboldlandsholdet til OL i Japan.

Referat:
En ny aftale mellem det nye Sportsmedicinske Center i Hjørring og Dansk Håndbold Forbund sender topatleterne til Vendsyssel for at få behandling.